മൂടല്മഞ്ഞ് കോഴിക്കോട് നിന്നും പുറപ്പെടേണ്ട വിമാനങ്ങള് വൈകി മൂടല്മഞ്ഞു കാരണം കോഴിക്കോടു നിന്നും യാത്ര വൈകിയ ഖത്തര് എയര്വേയ്സ് വിമാനം വൈകിട്ട് 6 മണിക്ക് പുറപ്പെടും. ദുബൈയിലേക്കുള്ള എയര് ഇന്ത്യ എക്സ്പ്രസ് വിമാനം കരിപ്പൂരില് എത്തി. രാവിലെ 8:30 ന് വിമാനം പുറപ്പെടും.മൂടല്മഞ്ഞു കാരണം കോഴിക്കോട് നിന്നും പുറപ്പെടേണ്ട മസ്കത്തിലേക്കുള്ള സലാം എയര്, ദോഹയിലേക്കുള്ള ഖത്തര് എയര്വേസ്, അബുദബിയിലേക്കുള്ള ഇന്ഡിഗോ, ഷാര്ജയിലേക്കുള്ള എയര് അറേബ്യ സര്വീസുകളാണ് വൈകിയത്. രാത്രി 2 മണി മുതല് കരിപ്പൂര് വിമാനത്താവളത്തില് വിമാനങ്ങള് ഇറങ്ങിയില്ല. വിമാനത്താവളത്തിനകത്തും പുറത്തും യാത്രക്കാരുടെ തിരക്കാണ്. ഒമാനില് നിന്നുള്ള സലാം എയര് കൊച്ചിയിലും ഖത്തര് എയര്വെയ്സ് തിരുവനന്തപുരത്തും ഇറക്കിയിരുന്നു.